Մեր պարագային՝ հոգեւորը, ազգայինը, մշակութայինը եւ մեր ժողովուրդին դատը, այս բոլոր տարածքները իրարու հետ սերտօրէն առնչւած են, մէկ ամբողջութիւն են: Մեծի Տանն Կիլիկիոյ կաթողիկոսութիւնը իր թեմերով այսպէս կըմբռնէ եւ այս գիտակցութեամբ, յանձնառութեամբ ու տեսիլքով կը ծառայէ ժողովրդին: Ուրախ եմ, որ Իրանի Իսլամական Հանրապետութեան սահմաններէն ներս մեր համայնքը ամէն իմաստով, ամէն տեսակ կարելիութիւններ եւ ազատութիւնը ունի եւ մեր ու գաղութին յարաբերութիւնը Իրանի Իսլամական Հանրապետութեան հետ շատ լաւ է, ինչպէս նաեւ Մեծի Տանն Կիլիկիոյ կաթողիկոսութեան յարաբերութիւնը վերանորոգ թափով կը շարունակւի: Այդ ծիրէն ներս մենք ունեցանք մեր եօթերորդ երկխօսութիւնը՝ Իրանի Իսլամական Հանրապետութեան հետ, այս անգամ ինչպէս գիտէք թեման «Կրօն եւ բռնութիւն» էր եւ այս նիւթին շուրջ մենք խորհրդակցութիւններ ունեցանք, յառաջիկայ հանդիպումը տեղի պիտի ունենայ Անթիլիասին մէջ: Հետեւաբար ես այս մտածումներով, այս զգացումներով եւ մաղթանքներով կը մեկնիմ Թեհրանէն, անգամ մը եւս կողջունեմ մեր ժողովուրդի սիրելի զաւակները, կողջունեմ առաջնորդ Սրբազանը, ազգային իշխանութիւնը, յարակից բոլոր մարմինները, կաղօթեմ առ Աստւած որ միշտ պահապան ու նեցուկ կանգնի մեր գաղութին եւ այն բոլոր ծրագիրներուն ու աշխատանքներուն, որոնց նպատակը մեր եկեղեցու պայծառացումն է, մեր կառոյցներու կենսունականացումը եւ ընդհանրապէս մեր գաղութին կազմակերպ ու աշխուժ պահպանումը»: